Diari Oficial de la Generalitat Valenciana


Sumari del DOGV 4461, del 17-03-2003 (2003/3065)

Informació pública de la Direcció de Recursos Humans del Consorci Hospital General Universitari de València, per la qual es fa pública la Resolució de 27 de febrer de 2003, del president del Consell de Govern del mencionat Consorci, en relació amb la convocatòria CM/01/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4461

Data del DOGV
:   17-03-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/3065


Data del document
:   07-03-2003

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * professió administrativa
    * establiment hospitalari
    * concurs administratiu

Informació pública de la Direcció de Recursos Humans del Consorci Hospital General Universitari de València, per la qual es fa pública la Resolució de 27 de febrer de 2003, del president del Consell de Govern del mencionat Consorci, en relació amb la convocatòria CM/01/03. [2003/X3065]
  
Per Resolució de data 27 de febrer de 2003, del president del Consell de Govern del Consorci Hospital General Universitari de València, s'ha disposat el següent:
  
?Segons el que establix la disposició addicional onzena del Conveni Col·lectiu del Consorci Hospital General Universitari de València (2002-2005), i d'allò que s'ha acordat amb la part social, per al desenrotllament de la citada disposició, la present convocatòria suposarà la conversió d'un 50% dels actuals llocs d'auxiliar administratiu, grup D, a administratiu, grup C.
  
Fent ús de les atribucions conferides en l'apartat Primer.a) de l'Acord de 15 de febrer de 2002, del Consell de Govern i del president del Consell, pel qual es deleguen atribucions en material de personal, de contractació administrativa i gestió econòmica en diversos òrgans del Consorci Hospital General Universitari de València, de conformitat amb el que regula l'article 15.1.j) dels Estatuts del mencionat Consorci, i a fi de donar compliment al que acorda la disposició addicional onzena del Conveni Col·lectiu vigent (2002-2005), es convoca prèvia negociació amb la part social, per mitjà del sistema de promoció interna, concurs de mèrits per a l'accés a la categoria i lloc de treball d'administratiu, grup C, del Consorci Hospital General Universitari de València, d'acord amb les següents bases:
  
1. Normes generals
  
1.1. La present convocatòria té per objecte la selecció de personal, per mitjà del sistema de promoció interna, per concurs de mèrits, per a l'accés a 48 llocs de treball de la categoria d'administratiu, grup C, de conformitat amb el que acorda la disposició addicional onzena del Conveni Col·lectiu del Consorci Hospital General Universitari de València (2002-2005).
  
1.2. El concurs es regirà per les presents bases.
  
2. Requisits que han de reunir els concursants
  
Podran participar en la present convocatòria funcionaris de carrera o personal laboral pertanyent a la plantilla del Consorci Hospital General Universitari de València, amb la categoria d'auxiliar administratiu, grup D, que reunisquen els següents requisits:
  
2.1. Estar en situació de servici actiu.
  
2.2. Ser personal fix de plantilla, amb una antiguitat del menys dos anys, en la categoria d'auxiliar administratiu, grup D, del Consorci Hospital General Universitari de València.
  
2.3. Estar en possessió de la titulació corresponent al grup C, conforme al que establix l'article 4 de la Llei de la Funció Pública Valenciana, o acreditar una antiguitat de 10 anys en el grup D, o de cinc anys i la superació d'un curs específic de formació.
  
2.4. Posseir la capacitat funcional necessària per a l'acompliment de les funcions que es deriven del corresponent nomenament.
  
2.5. No haver sigut separat per mitjà d'expedient disciplinari del servici de qualsevol Administració Pública en els sis anys anteriors a la convocatòria, ni trobar-se inhabilitat amb caràcter ferm per a l'exercici de funcions públiques ni, si és procedent, per a la corresponent professió.
  
3. Acreditació dels requisits
  
Els requisits exigits en la base segona hauran de complir-se l'últim dia del termini de presentació de sol·licituds, i mantindre's al llarg de tot el procés selectiu, fins al moment de la presa de possessió, excepte en el supòsit de la superació del curs específic de formació, el qual s'acreditarà una vegada realitzat.
  
 No reunir els requisits o no mantindre al llarg de tot el procés comportarà l'exclusió del concurs i/o la nul·litat de la plaça adjudicada si és procedent.
  
4. Presentació d'instàncies
  
4.1. Cada concursant haurà d'emplenar la seua sol·licitud de participació en el concurs, ajustant-se necessàriament al model d'instància publicat en l'annex II. El dit model inclou la manifestació de l'aspirant sobre el compliment en temps i forma dels requisits establits en la base segona.
  
4.2. Les sol·licituds, dirigides al president del Consorci, i degudament complimentades, es podran presentar en el Registre General del Consorci Hospital General Universitari de València (avinguda Tres Cruces, s/n, de València), o per mitjà de qualsevol de les formes previstes en la Llei de Règim Jurídic de les Administracions Públiques i del Procediment administratiu Comú, advertint-se que en la sol·licitud haurà de figurar el segell del registre corresponent, tant en l'original com en la còpia de l'aspirant.
  
 El dit segell acreditarà haver presentat la instància dins del termini establit a l'efecte.
  
En el cas que la sol·licitud es presentara en les oficines de Correus, haurà d'oferir-se obligatòriament en sobre obert perquè el funcionari estampe el segell de dates en el lloc destinat per a això, tant en l'original com en la còpia de l'aspirant.
  
4.3. El termini de presentació de sol·licituds serà de 15 dies naturals comptats a partir del dia següent a la publicació d'esta convocatòria en el Diari Oficial de la Generalitat Valenciana. Si l'últim dia del termini és inhàbil, s'entendrà prorrogat al primer dia hàbil següent.
  
4.4. La falta de qualsevol dels requisits anteriorment citats per a la presentació de sol·licituds en temps i forma, determinarà l'exclusió de l'aspirant.
  
4.5. La consignació de dades falses en la instància, o en la documentació aportada pels aspirants, comportarà l'exclusió del concurs i/o nul·litat de la plaça adjudicada si és procedent, sense perjuí de les mesures legals que corresponguen.
  
4.6. El domicili que figura en la instància es considera l'únic vàlid a efectes de notificacions, sent responsabilitat exclusiva del concursant tant els errors en la seua consignació com la comunicació a este Consorci Hospital General Universitari de València de qualsevol canvi del dit domicili.
  
La citada comunicació podrà efectuar-se en qualsevol dels llocs habilitats per a la presentació de la sol·licitud, sense que en cap cas el canvi del mencionat domicili puga afectar el tràmit administratiu ja efectuat.
  
5. Documentació
  
5.1. Junt amb la sol·licitud tots els concursants hauran d'aportar:
  
a) Fotocòpia compulsada del Document Nacional d'Identitat.
  
b) Currículum, acompanyat d'original o fotocòpia compulsada dels documents que es pretenguen fer valdre com a mèrits, de conformitat amb el barem establit en l'annex I de la present convocatòria. No obstant això, els apartats ?1. Antiguitat- i ?2. Experiència professional- del barem de mèrits, s'acreditaran per mitjà de certificat expedit d'ofici per la Direcció de Recursos Humans del Consorci Hospital General Universitari de València.
  
5.2. El temps de còmput per als mèrits al·legats en el currículum finalitzarà el dia de la publicació de la present convocatòria en el Diari Oficial de la Generalitat Valenciana.
  
5.3. El Tribunal, que només podrà valorar la documentació degudament acreditada en temps i forma, podrà requerir qualsevol aclariment sobre esta. Quan el requeriment no siga atés no serà valorat el mèrit corresponent. Així mateix, podrà sol·licitar als aspirants còpia traduïda dels documents al·legats, quan estos estiguen redactats en idiomes distints als oficials a la Comunitat Valenciana.
  
5.4. Seran desestimats, sense més tràmit, els documents que continguen alguna esmena, ratllada o raspadura, sempre que no es troben salvats sota signatura.
  
6. El tribunal qualificador
  
6.1. El tribunal qualificador és l'òrgan col·legiat que té com a missió l'avaluació dels mèrits del personal concursant i en general l'execució de la present convocatòria, resolent sobre l'adjudicació dels llocs convocats, d'acord amb el que disposa la convocatòria i la resta de normes d'aplicació. Les resolucions del Tribunal vinculen este i l'administració.
  
6.2. El tribunal qualificador de la present convocatòria estarà compost per cinc membres, havent de designar el mateix nombre de suplents, i tindrà la següent composició: president/a, secretari/a i tres vocals, dels quals un serà proposat pel Comité d'Empresa.
  
6.3. Els membres del tribunal qualificador seran nomenats per resolució del president del Consorci. La dita resolució serà publicada al tauler d'anuncis de la Direcció de Recursos Humans del Consorci Hospital General Universitari de València, en el termini d'un mes comptat a partir del dia següent a la publicació de la present convocatòria en el Diari Oficial de la Generalitat Valenciana.
  
6.4. El tribunal qualificador tindrà la consideració d'òrgan col·legiat de l'administració i, com tal, el seu funcionament s'adaptarà a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999. Els seus membres estaran sotmesos a les causes d'abstenció i recusació previstes en la citada llei.
  
6.5. Al tribunal qualificador li correspon el desenrotllament de la present convocatòria, resoldre els dubtes que pogueren sorgir en l'aplicació d'estes normes, així com determinar el que s'haja de fer en els casos no previstos, no podent aprovar ni declarar que l'han superada un nombre superior d'aspirants al de llocs convocats.
  
El procediment d'actuació del tribunal qualificador s'ajustarà en tot moment a les presents bases i al que disposa la Llei 30/1992, de 26 de novembre, en la seua redacció donada per la Llei 4/1999.
  
6.6. A efectes de comunicacions i la resta d'incidències, el tribunal qualificador tindrà la seua seu a la Direcció de Recursos Humans del Consorci.
  
7. Desenrotllament del concurs
  
El Tribunal qualificador es reunirà per a la valoració del currículum, és a dir, dels mèrits degudament acreditats en temps i forma, pels aspirants, de conformitat amb el que establix la bases que regixen el concurs i amb l'annex I d'estes.
  
8. Resolució del concurs
  
La qualificació final del concurs serà la resultant de les sumes de les puntuacions obtingudes en cada un dels apartats del barem.
  
Una vegada baremats els mèrits, el tribunal dictarà la resolució provisional del concurs, que es publicarà als taulers d'anuncis del Consorci Hospital General Universitari de València, i es concedirà un termini de 10 dies hàbils per a formular les al·legacions i esmenes que s'estimen pertinents.
  
 La dita resolució contindrà la qualificació final de cada un dels aspirants admesos al concurs, amb expressió de la puntuació obtinguda en els distints apartats del barem.
  
Resoltes les possibles al·legacions i esmenes, el Tribunal dictarà la resolució definitiva del concurs. La dita resolució, que s'exposarà als taulers d'anuncis amb efectes merament informatius, contindrà la qualificació final de cada un dels aspirants admesos al concurs, així com la relació definitiva dels aspirants seleccionats per orde de puntuació (estos no podran ultrapassar el nombre de llocs convocats), distribuïda en dos annexos: annex I, que contindrà els 24 aspirants que hagen obtingut major puntuació, i annex II que contindrà la resta dels aspirants seleccionats.
  
 La dita relació serà elevada pel tribunal al president del Consorci, com a proposta de nomenament com a empleats públics en règim jurídic laboral en la categoria i lloc de treball d'administratiu, grup C.
  
Si dos o més concursants obtingueren idèntica qualificació final, l'empat es resoldrà, en primer lloc a favor de qui haguera obtingut major puntuació en l'apartat ?2. Experiència Professional?, del barem establit en l'annex I.
  
 Si la dita puntuació fóra també igual, es resoldrà a favor de l'aspirant que obtinga major puntuació en els apartats ?1. Antiguitat- i ?3.b) Cursos de Formació i Perfeccionament?, per eixe orde.
  
 De persistir l'empat s'adjudicarà per sorteig.
  
9. Presentació de documents
  
En el termini de cinc dies hàbils, a comptar des del següent d'aquell en què es va fer pública pel Tribunal la resolució definitiva del concurs, els aspirants proposats hauran de presentar davant la Direcció de Recursos Humans del Consorci Hospital General Universitari de València, la següent documentació:
  
9.1. Fotocòpia degudament compulsada de la titulació requerida en la present convocatòria, o si és procedent certificat acreditatiu de posseir una antiguitat de 10 anys en el grup D, o de 5 anys i la superació del curs a què fa referència la base 2.3. de la convocatòria.
  
9.2. Informe mèdic emés pels servicis de Salut Laboral del Consorci Hospital General Universitari de València de posseir la capacitat física i psíquica necessària per a l'acompliment de les funcions pròpies de les places convocades.
  
9.3. Certificat, expedida d'ofici per la Direcció de Recursos Humans del Consorci, que acredite els requisits exigits en la base 2.1 i 2.2 de la present convocatòria.
  
10. Adscripció als llocs, nomenament, de presa de possessió
  
Vista la proposta de nomenament del Tribunal, i transcorregut el termini de presentació de documents, el president del Consorci dictarà resolució modificant els llocs de treball que ocupava el personal seleccionat, en el sentit establit en la disposició addicional onzena del Conveni vigent, sempre que este personal es trobe en adscripció definitiva. En cas d'adscripció provisional, es modificarà el lloc ocupat només quan este no tinga reserva legal a favor d'un altre empleat. Si tinguera reserva legal, el personal seleccionat serà adscrit a un lloc amb la categoria d'administratiu, grup C. En tot cas, el caràcter de l'adscripció no es vorà modificat per l'accés al lloc del grup superior.
  
Així mateix seran nomenats, per mitjà de Resolució del president del Consorci, empleats públics en règim jurídic laboral del Consorci Hospital General Universitari de València, amb la categoria d'administratiu, grup C, els aspirants seleccionats, i serà publicada als taulers d'anuncis del Consorci.
  
Els efectes administratius de la presa de possessió seran del primer dia del mes següent a la publicació als taulers d'anuncis de Consorci, de la resolució citada en el paràgraf anterior.
  
 No obstant això, i en virtut del que acorda prèvia negociació amb la part social, els efectes econòmics per als aspirants relacionats en l'annex I de la resolució definitiva del concurs, seran des del dia 1 de gener de 2003.
  
La presa de possessió com a empleats públics en règim jurídic laboral, en la categoria i lloc de treball d'administratiu, grup C, suposarà per a aquells aspirants que van participar en la present convocatòria com a funcionaris de carrera, la declaració de la situació escaient per l'administració competent, respectant-se a tots els efectes l'antiguitat que hi tinguen reconeguda.
  
11. Publicitat
  
Excepte en els casos que expressament es determine el contrari, les publicacions de les diferents actuacions relatives a la convocatòria es realitzaran als taulers d'anuncis del Consorci Hospital General Universitari de València, comptant els corresponents terminis a partir de la data de la diligència d'exposició en el citat tauler d'anuncis de l'acte en qüestió. El comité podrà determinar la conveniència d'utilitzar altres mitjans als exclusius efectes d'informació.
  
12. Vinculació
  
Les presents bases vinculen l'administració, el Tribunal i els qui participen en este procés, i tant la present convocatòria com tots els actes administratius que deriven d'esta i de les actuacions del tribunal podran ser impugnats de conformitat amb el que establix la base catorzena.
  
13. Recursos
  
La present convocatòria, les seues bases i tots els actes administratius que siguen dictats en el seu desenrotllament, excepte les actuacions del tribunal, són definitius en via administrativa, i podran ser impugnats pels interessats per mitjà de la interposició del recurs contenciós administratiu davant el Jutjat del Contenciós administratiu de la ciutat de València, en el termini de dos mesos, comptats partir de la publicació de l'acte recorregut, de conformitat amb el que disposa els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Comú, segons la seua redacció modificada per la Llei 4/1999, així com en els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
 No obstant això, podrà interposar-se potestativament recurs de reposició, davant el mateix òrgan que va dictar l'acte que es recorre, en el termini d'un mes comptat des de l'endemà de la seua publicació, de conformitat amb els articles 116 i 117 de la referida Llei 30/92, segons la seua redacció modificada per la Llei 4/1999.
  
Contra els actes del Tribunal podrà interposar-se recurs d'alçada davant el president del Consorci Hospital General Universitari de València, en el termini d'un mes, a partir del dia següent a la publicació de la corresponent resolució del Tribunal.
  
Tot això sense perjuí que s'utilitze qualsevol altre recurs que per al seu dret s'estime convenient?.
  
Cosa que es fa pública, als efectes previstos en la base 4 de la Resolució transcrita, junt amb els annexos que s'hi esmenten, que s'adjunten al present anunci.
  
València, 7 de març de 2003.- La directora de Recursos Humans: Rosario Calatayud Medina.
  
ANNEX I
  
Barem de mèrits
  
1. Antiguitat.
  
a) Es valorarà 0.10 punts per any de servici en actiu en l'Hospital General Universitari de València, en qualsevol grup de titulació, fins a un màxim de 2 punts.
  
2. Experiència professional.
  
a) Es valorarà 0.20 punts per any de servici en actiu en l'Hospital General Universitari de València, en la categoria i lloc de treball d'auxiliar administratiu, grup D, fins a un màxim de 3 punts.
  
3. Formació.
  
3.1. Titulació Acadèmica.
  
a) Per estar en possessió de qualsevol titulació requerida per a accedir al grup C: 1,00 punts.
  
b) Per estar en possessió de qualsevol titulació requerida per a accedir al grup B: 1,5 punts
  
c) Per estar en possessió de qualsevol titulació requerida per a accedir al grup A: 2,00 punts
  
La titulació acadèmica es valorarà fins a un màxim de 2 punts, i s'hi computarà exclusivament la titulació més alta, i en cas d'estar en possessió de més d'una titulació del mateix nivell acadèmic, tan sols se'n valorarà una.
  
3.2. Cursos de formació i perfeccionament.
  
Els cursos de formació i perfeccionament es valoraran fins a un màxim de 2 punts.
  
Només es valoraran estos cursos si anaren convocats o organitzats pel Consorci Hospital General Universitari de València, la Diputació de València, la universitat, instituts o escoles oficials de formació, altres entitats públiques o centres docents públics o privats, quan hagueren sigut homologats.
  
Només es valoraran aquells cursos que tinguen una relació directa amb les funcions a desenrotllar al lloc de treball sol·licitat.
  
La puntuació dels cursos serà la següent:
  
Cursos de duració igual o superior a 100 hores: 1.00 punts.
  
Cursos de 75 o més hores i menys de 100 hores: 0.75 punts.
  
Cursos de 50 o més hores i menys de 75 hores: 0.50 punts
  
Cursos de 25 o més hores i menys de 50 hores: 0.25 punts.
  
Resta de cursos, amb un mínim de 15 hores de duració: 0.15 punts.
  
No seran objecte de valoració aquelles activitats de naturalesa diferent dels cursos, tals com jornades, seminaris, taules redones, debats de trobades, etc.
  
3.3. Coneixement de valencià.
  
El coneixement de valencià es valorarà fins a un màxim d'1 punts, d'acord amb la possessió del corresponent certificat expedit o homologat per la Junta Qualificadora de Coneixements de Valencià:
  
Certificat de coneixement oral: 0.25 punts
  
Certificat de grau elemental: 0.50 punts
  
Certificat de grau mitjà: 0.75 punts
  
Certificat de grau superior: 1.00 punts